Ek is nuut en het nog so baie om te leer. Kan julle my asseblief help om te verstaan wat is die korrekte standpunte oor;
Laastens, ek was tot ‘n paar dae gelede baie na aan my ma en deel alles met haar. Ek was so opgewonde oor wat ek alles geleer het. Sy is nie opgewonde nie. Sy is dik vir my. Ek wil nie argumenteer en haar kwaad maak nie want ek is baie lief vir haar maar wil so graag hê dat sy ook die waarheid kan sien. Koos het genoem van ‘n boekie wat hy geskryf het. Kan jy dalk ‘n elektroniese weergawe vir my stuur? My ma is ‘n hoogs intelligente, geleerde en aktiewe 86 jarige. Sy kan met gesag oor alle onderwerpe praat. Sy wil natuurlik ook nie ‘n dwaling begaan nie en seker maar net versigtig.
Ek wil nie nou hierdie forum gebruik om ‘n volledige standpunt oor die drie aangeleenthede te gee nie, maar in kort kan ek net sê dat soos dit vir my lyk is daar nie genoegsame Skriftuurlike ondersteuning vir enige van die drie “doctrines” soos jy dit hierbo beskryf het en soos wat dit tradisioneel in baie kerke geleer word nie. Ons het reeds heelwat gesprek hieroor in ons blog-besprekings gevoer (veral die sg. “Trinity” of “Drie-eenheid”) en jy kan boonop die soek-funksie op ons webblad ook gebruik om vas te stel wat ons in die verlede oor hierdie dinge geskryf het.
Thomas, ek dink die van ons wat ‘n soortgelyke kopskuif as jy gemaak het, verstaan die gevoel van om “vulnerable” te wees. Daar is nie ‘n ander manier nie – ons móét deur so ‘n fase gaan, maar vra gerus vir dié wat al daar deur is: Die “vulnerable” raak mettertyd minder en maak plek vir die “shalom” waarvan die Skrif praat – vrede wat alle verstand te bowe gaan.
Ek weet hoe jy voel. Maar jy is gelukkig, jou familie volg jou as hoof van die gesin, maar ek is nie die hoof nie en my familie is maar stadig om te verander. Ek wil so graag alles volg en die Shabbat hou soos ons moet en ook al die ander feesdae wat YAHWEH vir ons gegee het. My familie het saam met my besef dat die ou geloof wat ons gevolg het verkeerd was, maar dit is vir hulle vreeslik moeilik om te verander. Ons het ook vir die eerste keer nie kersfees hierdie jaar gevier nie. Ek moet se dat ek dit eintlik glad nie gemis het nie.